
DESFASURAREA PROCEDURII DE ACHIZIȚIE DE SERVICII DE CATERING

a) Etapele achizitiei :
Ținând cont de tipul procedurii selectate, „PROCEDURA PROPRIE se va iniția prin publicarea pe site-ul institutiei (autoritatii contractante) a unui Anunț (Invitatie) de participare, însoțit de documentația de atribuire aferentă. 
Astfel, intreaga documentatie de atribuire este disponibila tuturor operatorilor economici, prin acces direct, nerestricționat, complet și gratuit pe site-ul institiutiei, la (Website): www.copilprahova.ro .

b) Formularea de clarificari din partea potentialilor ofertanti si raspunsul autoritatii contractante :
Orice potențial ofertant are dreptul de a formula cereri de clarificări cu privire la procedura de achizitie, iar autoritatea contractantă își asumă obligația de a răspunde în timp util la orice clarificare primită. 

Numarul de zile pana la care se pot solicita clarificari inainte de data limita de depunere a ofertelor: 3 zile. 

Autoritatea contractantă are obligaţia de a răspunde, în mod clar, complet şi fără ambiguităţi, cât mai repede posibil, la orice clarificare solicitată, într-o perioadă care nu trebuie să depăşească, de regulă, 2 zile lucrătoare de la primirea unei astfel de solicitări din partea operatorului economic.

c) Modul de elaborare a ofertei : 
   i. Modul de elaborare si de prezentare a ofertei tehnice

Propunerea tehnică va fi transmisa la sediul autoritatii contractante, intr-un plic inchis, sigilat, până la data și ora limită de depunere a ofertelor. 
Propunerea tehnică va conține detalierea caracteristicilor tehnice ale serviciilor ofertate, conform cerintelor minimale stabilite in Caietul de sarcini. 
Pentru a facilita procesul de evaluare tehnică a ofertelor, ofertanții vor evidenția, separat, caracteristicile tehnice minimale solicitate în Caietul de sarcini. 

Nu se acceptă transcrierea de tip "copy-paste" a specificațiilor tehnice conținute în caietul de sarcini.
Astfel, în propunerea tehnică, ofertantul nu se va limita doar la a menționa că îndeplinește cerința, ci va conține un comentariu articol cu articol al cerințelor și specificațiilor tehnice solicitate de achizitor. 
Propunerea tehnică și toate anexele acesteia vor fi prezentate în limba română. 

Aceasta va fi completata cu orice informatie considerata a fi relevanta de catre operatorul economic pentru definirea clara a atributiilor pe care si le asumă pentru indeplinirea contractului. 

Propunerea tehnica va respecta în totalitate cerintele din Caietul de sarcini. 
Ofertele care nu satisfac in mod corespunzator cerintele minimale ale caietului de sarcini, sunt considerate neconforme, in conformitate cu prevederile art. 215 alin. (5) din Legea nr. 98/2016 , coroborat cu dispozițiile art. 137 alin. (3) lit. a) din H.G. nr. 395/2016.

În temeiul art. 51 din Legea nr. 98/2016 privind achizițiile publice, ofertantul va indica în cadrul ofertei faptul că la elaborarea acesteia au ținut cont de obligațiile relevante din domeniile mediului, social și al relațiilor de muncă.

În cadrul propunerii tehnice, ofertantul va atașa Declarația pe propria răspundere prin care să dovedească faptul că, la elaborarea ofertei, a ținut cont de obligațiile relevante din domeniile mediului, social și al relațiilor de muncă, care sunt în vigoare la nivel național și că le va respecta pe parcursul îndeplinirii contractului. 

Institutiile competente de la care operatorii economici pot obtine informatii relevante din domeniile mediului, social si al relatiilor de munca pot fi obtinute de pe paginile de internet ale acestora, dupa cum urmeaza: www.mmuncii.gov.ro, www.ms.gov.ro, www. inspectiamuncii.ro, www.mmediu.gov.ro. 
În cazul unei asocieri, această declarație va fi prezentata în numele asocierii de catre asociatul desemnat lider. 

Datele furnizate în acest capitol reprezinta angajamente ferme; în situatia în care oferta este declarata câstigatoare, dupa semnare, nerespectarea acestor angajamente pe parcursul derularii contractului, duce la aplicarea clauzelor referitoare la reziliere si/sau penalitati. 

De asemenea, ofertantul trebuie să facă dovada autorizării sanitar-veterinare a mijloacelor de transport care vor fi utilizate în vederea îndeplinirii contractului. 

În cadrul propunerii tehnice, ofertantul va atașa autorizația sanitar-veterinară sau orice document echivalent, din care să reiasă că operatorul economic deține, cu orice titlu valabil, mijloace de transport autorizate pentru transportul produselor care fac obiectul prezentei proceduri de achiziție. 

Orice referire din cuprinsul documentației de atribuire (inclusiv a caietului de sarcini), prin care se indică o anumită origine, sursă, producție, un procedeu special, o marcă de fabrică sau de comerț, un brevet de invenție și/sau o licență de fabricație se va citi și interpreta ca fiind însoțită de mențiunea “sau echivalent”. 


   ii. Modul de elaborare ofertei financiare 
               Se va completa Propunerea financiară conform modelelor din sectiunea Formulare, si anume : Formularul de oferta  si Anexa la Formularul de ofertă (Fisa de fundamentare economica a modului de formare a pretului).

La elaborarea propunerii financiare, ofertantul va lua în calcul eventualele deduceri dacă sunt sub efectul unui legi, toate cheltuielile pe care le implica îndeplinirea obligațiilor contractuale, precum și marja de profit.

Nu se acceptă oferte parţiale/alternative.

[bookmark: _GoBack]Preţul ofertei, fără TVA, care va face obiectul comparării, reprezintă VALOAREA TOTALĂ de achiziţie a serviciilor pentru perioada minima de contract, respectiv de la 01.09.2024  pana la 31.12.2024.

Propunerea financiară va fi exprimată în lei (RON), fără TVA . 
Se vor lua în calcul numai primele două cifre după virgulă (ca subdiviziune a leului românesc).

Valoarea finală a contractului va fi determinată prin raportare la cantitatea minimă aferentă anului 2024  şi  va rămane fermă,  pe toată perioada de derulare a acestuia.

Preţul (tariful) pentru serviciile prestate în baza contractului, determinat după finalizarea achizitiei, exprimat în LEI (RON), fără TVA, va rămâne ferm pe toată durata contractului, inclusiv pe durata de prelungire a acestuia, cu excepția situației modificării, pe perioada de derulare a contractului, a salariului de bază minim brut pe țară garantat în plată, în condițiile legii. 

Propunerea financiară va fi încărcată în SEAP, până la data-limită stabilită pentru depunerea ofertelor financiare. 
Lipsa formularului de ofertă reprezinta lipsa ofertei, respectiv lipsa actului juridic de angajare în contract. 
Autoritatea contractantă își rezervă dreptul de a diminua / suplimenta cantitatea contractată cu +/- 10% din valoarea contractată, în conformitate cu dispozițiile art. 221 alin. (1) lit. f) din Legea nr. 98/2016, prin raportare la numărul de persoane asistate care vor beneficia de protecție și asistență pe perioada de derulare a contractului.

Notă: 	
Evaluarea ofertelor se va realiza prin compararea propunerilor financiare din cadrul ofertelor admisibile. 
În cazul în care ofertele clasate pe primul loc au prețuri egale, autoritatea contractantă va solicita clarificări, în vederea depunerii de către operatorii economici, de documente care conțin prețuri noi. 

În situaţia în care valoarea totală, fără TVA, inclusă în propunerea financiară, depăşeşte valoarea fondurilor care pot fi disponibilizate pentru îndeplinirea contractului de achiziţie publică care face obiectul prezentei proceduri şi nu există posibilitatea disponibilizării de fonduri suplimentare pentru îndeplinirea acestui contract, în conformitate cu dispoziţiile art. 137 alin. (2) lit. e) din H.G. nr. 395/2016, oferta va fi declarată INACCEPTABILĂ.


   iii. Modul de prezentare a ofertei 
Pentru a putea participa la procedura de atribuire în calitate de ofertanți, operatorii economici au obligația să se înregistreze în Sistemul Electronic al Achizițiilor Publice (SEAP), conform Legii nr. 98/2016. 

Oferta cuprinde documentele de calificare, propunerea tehnică si propunerea financiară, precum și alte documente stabilite prin documentația de atribuire.

În cazul în care unei ofertei îi lipsește una dintre componente, aceasta va fi respinsă ca inacceptabilă, potrivit dispozițiilor art. 137 alin.(3) lit. k) din H.G. nr. 395/2016.

Vor fi acceptate numai ofertele financiare depuse în Catalogul electronic din SEAP ( adresa la care se depun ofertele financiare este www.e-licitatie.ro ).

Propunerea financiara va fi postata in Catalogul electronic din SEAP (SICAP) la o data ce va fi anuntata ulterior si va fi solicitata numai acelor operatori economici care au depus o oferta admisibila.

Având în vedere prevederile art. 217 alin.(6) din Legea nr. 98/2016, operatorul economic trebuie sa elaboreze oferta în conformitate cu prevederile din documentatia de atribuire și să indice în cuprinsul acesteia care informații din propunerea tehnica si/sau din propunerea financiara sunt confidentiale, clasificate sau sunt protejate de un drept de proprietate intelectuală. 

d) Modalitatea de depunere a ofertelor ;
Documentele de calificare si propunerea tehnica se vor depune pana la data-limita stabilita de autoritatea contractanta, intr-un plic (colet) inchis, sigilat, marcat cu adresa autoritatii contractante si cu mentiunea privind obiectul achizitiei. 
Coletul (plicul) va fi insotit de Formularul nr. 1 – Scrisoarea de inaintare.

Procedura de atribuire se va aplica partial prin mijloace electronice, in ceea ce priveste oferta financiara. 
În acest sens, numai operatorii economici înregistrați în SEAP au dreptul de a transmite/depune oferta financiara. 

În cazul în care există incertitudini sau neclarități în ceea ce privește anumite documente prezentate, autoritatea contractantă își rezervă dreptul de a solicita clarificări (detalii, precizări sau confirmări suplimentare) atât de la ofertantul în cauză, cât și de la autoritățile competente care pot furniza informații în acest sens. 

Riscurile transmiterii ofertei, inclusiv forța majoră sau cazul fortuit, cad în sarcina operatorului economic care transmite respectiva ofertă.

Ofertanții pot depune, modifica și retrage oferta până la data limită de depunere a ofertelor, fără acordul autorității contractante. 

Stabilirea garanției de bună execuție:
Nu se solicită garanție de bună execuție, dar serviciile prestate trebuie să fie de calitatea solicitată si in conformitate cu obligatiile asumate prin contract. 


e) Procedura de evaluare a ofertelor și comunicarea rezultatului.
Comisia de evaluare va analiza documentele de calificare în corelație cu cerințele stabilite prin documentatia de atribuire a achiziției. 

Comisia de evaluare va analiza și verifica fiecare ofertă din punct de vedere al elementelor tehnice propuse, iar ulterior din punct de vedere al aspectelor financiare pe care le implică. 

Operatorii economici vor transmite răspunsurile la clarificari și eventualele documente solicitate pe parcursul evaluării ofertelor conform cerintelor stabilite de autoritatea contractanta.

Notă: 
Modalitatea de departajare a ofertelor clasate pe primul loc cu prețuri egale: 
• Departajarea se va face exclusiv în funcție de preț și nu prin cuantificarea altor elemente de natură tehnică sau alte avantaje care rezultă din modul de îndeplinire a contractului de către operatorii economici. 
• În vederea departajării ofertelor, autoritatea contractantă va solicita depunerea în SEAP a unor noi oferte financiare. 

Câștigătorul si ceilalti participanti la procedura vor fi anunțati conform prevederilor legale despre rezultatul procesului de evaluare având dreptul legal de a formula contestații. 
La solicitarea autorităţii contractante, se va prezenta şi FISA DE FUNDAMENTARE ECONOMICA a modului de formare a pretului (tarifului de prestare a serviciilor) care va include valorile / sporurile prevazute de Codul Muncii, precum si asigurarea obligatorie a salariului de baza minim brut pe tara garantat în plată, detalierea cheltuielilor salariale si a celorlalte venituri incluse in salariu, detalierea contributiilor platite de angajator, cheltuieli directe cu echipamente, dotare tehnica, cheltuieli indirecte, profit, alte cheltuieli etc., conform Anexei la Formularul de oferta.


Avizat: Coordonator- Consilier Scorţaru Ionuţ


Întocmit/verificat :
Inspector de specialitate Ungureanu Georgiana

